Suchiate ibaia

Suchiate ibaia Mexiko eta Guatemalaren arteko mendebaldeko muga markatzen duen ibaia da. 3.000 metroko altitudean jaiotzen da, Tacaná sumendiaren hego-ekialdeko magalean, San Markos departamenduan, eta hego-mendebalderantz doa, Ozeano Barera iritsi arte. Ibaiaren azken 75 kilometroek Mexiko eta Guatemalaren arteko muga osatzen dute.https://insivumeh.gob.gt/hidrologia/rios%20de%20guate.htm

 Ezaugarriak 
Suchiate ibaiaren arroak 1064 km²-ko azalera du Guatemalako lurraldean, eta 336 km²koa Mexikoko lurraldean. «Suchiate» izena «Xochi atl» nahuatl hitzetatik dator, «lore-ura» esan nahi duena. Kolonaurreko Izapa aztarnategi arkeologikoa ibaiaren inguruan dago, bestetik.

Suchiate ibaia zeharkatzen duten zubiak Talismángo nazioarteko zubia (Talismán eta El Carmen hirien artean) eta Rodolfo Robles zubia (Ciudad Hidalgo eta Ciudad Tecún Umán artean) dira.https://web.archive.org/web/20090619214220/http://www.semarnat.gob.mx/presenciainternacional/fronterasur/Paginas/PuentesyCrucesdelaFronteraSurdeMexico.aspx Bi muga-puntu horiek igarobide garrantzitsuak bihurtu dira gero eta migratzaile latinoamerikar gehiagorentzat, etorkizun hobearen bila Mexikora eta Estatu Batuetara doazenak.Villafuerte Solís, Daniel (2004). La frontera sur de México: Del TlC Mexico-Centroamérica al Plan Puebla-Panama. México: Plaza Y Valdes. . George W. Grayson: "Mexico's Forgotten Southern Border", 2002ko uztailan. 

 Erreferentziak 

 Ikus, gainera 
 Guatemala eta Mexiko arteko muga

 Kanpo estekak 

Kategoria:Chiapasko ibaiak
Kategoria:Guatemala-Mexiko harremanak
Kategoria:Muga egiten duten ibaiak
Kategoria:Nahuatl toponimia
Kategoria:San Marcos departamendua
Kategoria:Ozeano Barea
Kategoria:Guatemalako ibaiak